लक्ष्य निर्धारण ही सफलता की कुंजी है : मलिक
लिटल कैंपस इंटरनेशनल स्कूल का वार्षिकोत्सव संपन्न, बच्चों ने सांस्कृतिक कार्यक्रम में दिखाई प्रतिभा
वार्षिक उत्सव
इंडियनरेडक्राससोसाइटी के सचिव कुलबीर मलिक ने कहा कि अनुशासन लक्ष्य निर्धारण ही सफलता की कुंजी है। मलिक शनिवार को नरकातारी रोड स्थित लिटल कैंपस इंटरनेशनल स्कूल के वार्षिक उत्सव समारोह में बतौर मुख्यातिथि बोल रहे थे।
कहा कि यदि अनुशासन में रहते हुए लक्ष्य भेदन किया जाए तो दुनिया की कोई भी ताकत उन्नति विकास के पथ पर अग्रसर होने से रोक नहीं सकती है। उन्होंने स्कूल प्रबंधन को सफल आयोजन के लिए बधाई दी। विशिष्ट अतिथि सहायक लोक संपर्क अधिकारी नरेंद्र सिंह ने भी अपने विचार रखे। फास्टवे नेटवर्क हरियाणा के महाप्रबंधक सुनील राय ने कहा कि शिक्षा का उद्देश्य विद्यार्थियों का चहुंमुखी विकास होना चाहिए। विद्यार्थियों की प्रस्तुति को देखकर कहा जा सकता है कि विद्यालय अपने इस उद्देश्य में सफल रहा है। प्रमुख समाजसेविका रश्मि कटारिया ने कहा कि बच्चों को पूरी लगन से, मन से अपना कार्य करना चाहिए। स्कूल की अध्यापिकाओं के साथ साथ अभिभावकों की भी आज्ञा का हमेशा पालन करें। निदेशिका लता अरोड़ा ने कहा कि कोई भी लक्ष्य बड़ा नहीं, जीता वही जो डरा नहीं। मैनेजर जिज्ञासा अरोड़ा ने बताया कि आज के सारे कार्यक्रम की रूपरेखा डा. ऋषि के निर्देशानुसार तय की गई। संचालन डा. केशव ने किया। स्कूली बच्चों के डांस आइटम कैथल के मोहन नायक दिनेश कुमार तैयार कराए।
बच्चोंने बांधा समा : उत्सवमें नन्हें मुन्ने बच्चों ने आकर्षक सांस्कृतिक कार्यक्रम प्रस्तुत किए। शुरूआत सरस्वती वंदना से की गई। जतिन और उसके साथियों ने गणपति वंदना मनमोहक प्रस्तुति दी। नर्सरी के विद्यार्थियों आदित्य, एकनूर, जिज्ञांस, रुद्राक्षी, सुचित, सहज, प्रभजोत, चित्रांग, पर्व, कृष्ण, कोमल ने प्रेम से हमको जीने दो पर नृत्य प्रस्तुत किया। प्रभजोत एंड गुप्र ने भंगड़े की प्रस्तुति दी। नर्सरी के बच्चों ने मां पर आधारित कार्यक्रम प्रस्तुत किया।
प्रभसिमर को मिला अवार्ड : हरवर्ष की भांति इस वर्ष भी मेहर चंद मेहंदीरत्ता मैमोरियल बेस्ट स्टूडेंट आफ इयर अवार्ड प्रभ सिमर को दिया गया। बेस्ट पायलट का अवार्ड जितेंद्र प्रदीप को, बेस्ट मेड का अवार्ड सुनीता सुरेश को, बेस्ट टीचर का अवार्ड शालू को टीचर्स डे का बेस्ट टीचर का अवार्ड सोनिया सुरभि को दिया गया। वार्षिक रिपोर्ट स्कूल की कोआर्डिनेटर सतीश भास्कर ने प्रस्तुत की।
कुरुक्षेत्र | लिटलकैंपस इंटरनेशनल स्कूल के वार्षिक उत्सव में सांस्कृतिक कार्यक्रम की प्रस्त्ुति देने वाले बच्चों को पुरस्कृत करते मुख्यतिथि कुलबीर मलिक अन्य।
hin_Deva hin_Deva awa_Deva hin_Deva hin_Deva hin_Deva bho_Deva hin_Deva